Trelis/gawiki huggingface dataset:
Benjamin Franklin. Duine d’Aithreacha Bunaithe () na Stát Aontaithe ba ea Benjamin Franklin (17 Eanáir 1706 ("6 Eanáir 1706 sa tseanstíl") – 17 Aibreán 1790). Ileolaí agus duine tréitheach a bhí ann: clódóir, údar agus aorthóir, eolaí, polaiteoir, gníomhaire i saol an phobail, státaire iomráiteach, ceapadóir bisiúil, agus taidhleoir. Pearsa na hEagnaíochta par excellence ba ea é. 
Eolaíocht.
Mar eolaí, bhí suim ag Franklin i stair na fisice as a chuid fionnachtana agus teoiricí maidir leis an leictreachas. 
Rinne Franklin turgnaimh le heitleog le linn stoirrn toirní, agus chruthaigh ionannas idir tintreach is leictreachas. Ar an 15 Meitheamh 1752, chruthaigh Benjamin Franklin go bhfuil aibhléis sa tintreach, trí thurgnamh a dhéanamh le heitleoig agus le heochair. Mar sin, cheap Franklin an tslat thintrí.
Cheap Franklin an lionsa défhócasach, sorn "Franklin", odaiméadar le haghaidh carráistí.
Clíomeolaíocht.
Ceann de na luaththaighdeoirí aeráide ab ea Franklin. Mhapáil sé Sruth na Murascaille ar mhaithe le post a chur ó na Stáit Aontaithe go dtí an Eoraip. 
Am samhraidh.
Mhol Franklin an beart ar dtús, chun sochar níos mó a bhaint as na huaireanta de sholas an lae le linn míonna an tsamhraidh. Sa bhliain 1784, scríobh sé chuig nuachtán agus mhol sé athrú ar an am chun coinnle a shábháil mar nach mbeadh sé dorcha chomh luath sin sa samhradh. 
Ceol.
Sheinn Benjamin roinnt mhaith uirlisí ceoil – ina measc, an veidhlín, an chruit agus an giotár. D’airg sé an t-armónach gloine - uirlis déanta de ghloine. Ba é an t-armonica gloine an t-aireagán ab ansa le Franklin. 
Saol an phobail.
Chuidigh Franklin le bunú Ollscoil Pennsylvania i 1751 
D’eagraigh Franklin an chéad leabharlann iasachta phoiblí i Meiriceá. Chuir Franklin an chéad leabharlann phoiblí insna coilíneachtaí Meiriceánacha ar bun i bhPhiladelphia sa bhliain 1731. 
D’eagraigh Franklin an chéad bhriogáid dóiteáin i bPennsylvania. Bhí sé ar na daoine ba thúisce a mhol aontacht na 13 coilíneacht, agus mar scríbhneoir agus ghníomhaí, thaobhaigh sé le coincheap náisiúin Meiriceánaigh. 
Polaitíocht.
Bhí Franklin an-ghníomhach le fada sa pholaitíocht roimh réábhlóid Mheiriceá, lena linn is ina diaidh. Dhréacht is shínigh sé fógra neamhspleáchais na Stát Aontaithe i 1776. 
Mar thaidhleoir le linn na Réabhlóide Meiriceánaí, dhaingnigh Franklin an chomhghuaillíocht leis an bhFrainc, rud a chuidigh go mór le neamhspleáchas na Stát Aontaithe a bhaint amach. Níos déanaí, bhí sé ina ambasadóir i bPáras 1778-85, ball de Chomhdháil Bunreachta na Cónaidhme i 1787
Taistealaí.
Chuaigh Benjamin Franklin ar cuairt chun na hÉireann i Meán Fómhair agus i nDeireadh Fómhair 1771. Shroich sé Baile Átha Cliath ar an 5 Meán Fómhair 1771. Chuir an bochtanas in Éirinn iontas air. D’fhreastail sé ar Theach na dTeachtaí in Éirinn agus bhí d’onóir aige, nach bhfuair ach Teachtaí Parlaiminte Sasanacha go hiondúil agus iad ar cuairt, cuireadh a fháil dul isteach chuig beár an tSeomra.
Seosamh Ó Duibhginn. Eagarthóir agus scríbhneoir as Contae Ard Mhacha ab ea Seosamh Ó Duibhginn (19 Aibreán 1914 – 17 Feabhra 1994). Tá sé le háireamh ar an mbeagán daoine arbh í iriseoireacht na Gaeilge a slí bheatha ar feadh na coda is mó dá saol.
Saol.
Rugadh Seosamh Ó Duibhginn i i ndeisceart Ard Mhacha sa bhliain 1914, agus bhí baint aige agus é fós ina ógánach le hArm Phoblacht na hÉireann. Ba é sin ba chúis lena chur faoi ghlas i bpríosún Bhóthar Chromghlinne i mBéal Feirste in aois a naoi mbliana déag.
D'oibrigh sé mar sclábhaí i Learpholl i ndeireadh na dtríochaidí. Faoi 1938 bhí sé á oiliúint ag an IRA chun go mbeadh sé ar dhuine de na hoifigigh oibríochta a stiúródh feachtas buamála agus sabaitéireachta i Sasana an bhliain dár gcionn. Ba é a bhí i gceannas i Learpholl agus ar feadh tamaill i Manchain chomh maith.
Ar ais in Éirinn agus ag obair mar ghlasaire, gabhadh é ag cruinniú i gCearnóg Pharnell 17 Feabhra 1940. As sin go 16 Samhain 1943 bhí sé ina ghéibheannach i bPríosún Mountjoy agus ansin i gCampa Coinneála an Churraigh i rith an Dara Cogadh Domhanda. Nuair a fuair a athair bás ní ligfí amach chun na sochraide é.
D'fhoghlaim sé Gaeilge ó Mháirtín Ó Cadhain, sárúdar agus gníomhaí, le linn dóibh beirt a bheith i gCampa an Churraigh, agus níos déanaí i gColáiste na Tríonóide, Baile Átha Cliath, áit a raibh Ó Cadhain ar dhuine de na léachtóirí. Bhí Ó Duibhginn ina bhall d’Ailtirí na hAiséirighe, dream radacach Gaeilge.
Bhí luí aige leis an scríbhneoireacht, ach b’fhada go ndeachaigh sé i gceann na ceirde sin. Sa bhliain 1954 chuidigh sé leis an gClóchomhar Tta, foilsitheoir Gaeilge, a bhunú. Ina chathaoirleach ar Choiste na Leabhar dó bhí lámh aige i leabhair le Máirtín Ó Direáin, Seán Ó Tuama agus Dónall MacAmhlaigh a fhoilsiú. 
Bhí Ó Duibhginn ina bhall de Chonradh na Gaeilge, de Chomhdháil Náisiúnta na Gaeilge agus de Bord na Leabhar Gaeilge. Bhí sé ina eagarthóir páirtaimseartha ar 'Feasta', iris oifigiúil Chonradh na Gaeilge, anuas go dtí an bhliain 1963. Ina dhiaidh sin bhí post lánaimseartha aige mar eagarthóir Gaeilge do Scéala Éireann agus é ag scríobh 'An Mhuintir Seo Againne' agus ' I Mo Thuairimse ', colúin sheachtainiúla.
Chuaigh sé ar scor sa bhliain 1979, agus fuair sé bás sa bhliain 1994.
Saothar.
Chuaigh sé i mbun pinn é féin sa bhliain 1960 nuair a chuir sé 'Dónall Óg', amhrán a mhair ina lán leaganacha, in eagar. Tháinig roinnt saothar eile óna lámh: "An Muircheartaigh" (1970), "Séamus Mac Giolla Choille" (1972) agus dhá dhírbheathaisnéis - "Ag Scaoileadh Sceoil" (1962) agus "Tuairisc" (1982).
Naisc sheachtracha.
Cartlann an DuibhginnighSliocht as "Ag Scaoileadh Sceoil"
Júdó. Is ealaíon oscartha Sheapánach nua-aimseartha é Júdó (柔道, jūdō?) , a chiallaíonn "an bealach réidh", agus is cluiche comhraic é a tionscnaíodh sa tSeapáin, ag deireadh an naoú haois déag. Is í an ghné is suntasaí de ná a ghné iomaíoch, an aidhm atá leis ná do chéile comhraic a leagadh ar an dtalamh, é a fhágáil ar neamhfheidhm, nó ar shlí eile é a smachtú.
San Proinsias Assisi. Ba naomh é "Giovanni di Pietro Bernardone" nó Proinsias Assisi (as Laidin "Franciscus de Assisi") (1181 nó 1182 - 3 Deireadh Fómhair 1226). 
Rugadh San Proinsias in Assisi na hIodáile. Bhí a mhuintir saibhir dó ach theastaigh ó Phroinsias bheith chomh bocht le hÍosa. Dá bharr sin, d'fhág sé a theaghlach agus an saibhreas agus chuaigh sé chun cónaí leis féin sna coillte timpeall ar Assisi. Chreid sé gur le Dia gach aon ní ar domhan. Dúirt sé gur deartháir leis gach ainmhí beo agus gur deirfiúracha leis na réaltaí sa spéir. Thug sé moladh do Dhia i gcóir gach ní timpeall air. Bhunaigh sé ord rialta na bPrionsiasach. 
Is é Proinsias naomh pátrúin na n-ainmhithe agus na timpeallachta. 
Is é an 4 Deireadh Fómhair a lá féile.
Naomh Iósaf. Ba é Iósaf nó Iósaef ó Nazarat (in Eabhrais יוֹסֵף i Laidin "Iosephus") fear céile Mhuire agus athair altrama Íosa.
Campbelltown. Is cathair í Campbelltown atá suite i New South Wales san Astráil. Tá timpeall 150,000 duine ina gcónaí ann.
Ceann Loch Chille Chiarain. Is baile in Albain é Ceann Loch Chille Chiarain nó Ceann Locha (). Tá sé suite in oirdheisceart Chinn Tíre, atá suite i gceantar Earra-Ghàidheal agus Bòd.
Tá clú ar an bhaile toisc a dheochanna biotáilleacha agus a déantúsaíocht long.
Sarah Waters. Rugadh Sarah Waters ar an 21 Iúil, 1966 i Neyland, Pembrokeshire sa Bhreatain Bheag. Tá clú is cáil uirthi ar fud an domhain mar scríbhneoir úrscéalaithe. Tá sí aitheanta go príomha mar úrscéalaí stairiúil agus toisc go bhfuil ábhar leispiaigh sa chuid is mó dá saothair.
Saothair.
Is iad na leabhair atá scríofa aici ná:
Scannánaíocht.
Rinneadh drámaí teilifíse (BBC) de na húrscéalaithe "Tipping the Velvet" agus "Fingersmith" agus sin mar a cuireadh í ar an bhfód mar údar móraitheanta. 
Gradaim.
Ainmníodh í ar ghearrliosta Man Booker sa bhliain 2002 do Fingersmith.
Naomh Iúdás Tadáias. Duine de Dháréag Aspal Íosa ba ea Naomh Iúdás Tadáias. Tá aithne air mar "Iúdás Aspal" agus "Iúdás Shéamais" freisin.
Nicky Byrne. Rugadh Nicholas James Adam Byrne i mBaile Átha Cliath ar an 9 Deireadh Fómhair 1978. Tá sé ina bhall den bhanna ceoil Westlife. Is amhránaí é. Phós sé Georgina Ahern sa bhliain 2003. Iníon le Bertie Ahern, iarthaoiseach na hÉireann, is ea í. Tháinig sé sa séú áit ar an deichiú sraith "Strictly Come Dancing" sa bhliain 2012. Cuireann sé "Dancing with the Stars" i láthair le Amanda Byram.
Padre Pio. Naomh is ea Padre Pio, nó Pío da Pietrelcina (25 Bealtaine 1887 – 23 Meán Fómhair 1968) nó "Francesco Forgione" mar a bhí aithne air. Rugadh i bPietrelcina san Iodáil é agus fuair sé bás i San Giovanni Rotondo.
Naomh Mícheál (an tArdaingeal). Is Ardaingeal é Mícheál i dtraidisiúin na gCríostaithe, na nGiúdach agus na nIoslamach. 
Ceiliúrtar a lá féile ar an 29 Meán Fómhair. 
Béaloideas.
'Sé an 29 Meán Fómhair nuair a mharaítear an chéad ghé den bhliain do bhéile in onóir an naoimh. De réir an scéil seo, nuair a bhíodh an fómhar bainte ligtí na géanna isteach sa choinleach chun an fuílleach a ithe.
Lu Xun. Bhí Lu Xun ar na scríbhneoirí Síneacha ba thábhachtaí sa 20ú haois. Rugadh ar an 25 Meán Fómhair 1881 in Shaoxing sa tSín é agus fuair sé bás ar an 19 Deireadh Fómhair 1936 in Shanghai. Bhí sé ina bhall de "Ghluaiseacht 4 Bealtaine" agus de ghluaiseacht "Baihua" ar son caint na daoine leis na seánraí agus an stíl liteartha a leasú. Bunaitheoir litríocht nua-aimseartha na Síne ab ea é. 
An t-ainm.
Is ainm cleite é "Lu Xun" (i gcló Síneach simplithe: 鲁迅; i gcló Síneach traidisiúnta: 魯迅; i bPinyin: "Lǔ Xùn", i dtrascríobh Wade-Giles: "Lu Hsün").
Rugadh é mar "Zhou Zhangshou", ach thug sé "Zhou Shuren" air féin ar ball (i gcló Síneach simplithe: 周树人; i gcló Síneach traidisiúnta: 周樹人; i bPinyin: "Zhōu Shùrén"; i dtrascríobh Wade-Giles: "Chou Shu-jen").
A thábhacht liteartha.
Scríobh Lu Xun i gcaint na ndaoine nó "“Baihua”", in áit an teanga scríofa traidisiúnta "“Wenyan”". Ach rinne scríbhneoirí roimhe cheana é, m. sh. "Huang Zunxian": "Scríobhann mo lámh mar a labhraíonn mo bhéal“. 
Ach bhunaigh Lu Xun litríocht Ghluaiseacht 4 Bealtaine agus d’éirigh a litríocht amach in aghaidh na dtraidisiún Confúiceach scothroghnach. In ainneoin thurnamh ríshliocht Qing sa réabhlóid i 1911 (réabhlóid "Xinhai") agus forógra Phoblacht na Síne, mhair na seanstruchtúirí Confúiceacha feodacha fós. Ba í an eitic Chonfúiceach (agus an teanga scríofa chlasaiceach "Wenyan" chomh maith) meán na seantuairimi agus na seanbharrshamhaileacha. 
Mar sin chuir a ghearrscéal "Dialann Fear Buile" i gcoinne an tseanchórais luachanna agus nocht sé an eitic fíoraosta mar "daoniteach" go siombalach.
Gene Tunney. Dornálaí Gael-Mheiriceánach, a bhí ina churadh domhanda trom-mheáchain as 1926-1928, ab ea Gene Tunney (7 Bealtaine, 1897 – 7 Samhain, 1978). Chloígh sé Jack Dempsey faoi dhó; uair amháin i 1926 agus arís 1927 sa cath an áireamh fada. Bhí a thuismitheoirí as Coillte Mách.
John L. Sullivan. Dornálaí Meiriceánach ab ea John Lawrence Sullivan (15 Deireadh Fómhair, 1858 - 2 Feabhra, 1918), ar a dtugtar John L. i measc a lucht leanúna, agus ar thug an preas an "Boston Strong Boy" air. Aithníodh é mar an chéad churadh trom-mheáchain ar dhornálaíocht dorn-chlúdaithe. a bhí i réim "de facto" ón 7 Feabhra, 1882, go dtí an 7 Meán Fómhair, 1892. 
Aithnítear go ginearálta é freisin mar an curadh trom-mheáchain deireanach dorn-nochta faoi "London Prize Ring Rules", agus é ina íocón cultúrtha de Mheiriceá i ndeireadh an 19ú haois, is féidir a rá gurb é an chéad sár-réalta dornálaíochta é agus ceann de na lúthchleasaithe is airde pá ar domhan ina ré. 
Chuir clúdach nuachtáin ar a shlí bheatha, leis na cuntais is déanaí ar a chuid troideanna craobhchomórtais le feiceáil go minic sna ceannlínte, agus mar scéalta clúdaigh, tús le iriseoireacht spóirt sna Stáit Aontaithe agus leag sé an patrún go hidirnáisiúnta chun imeachtaí dornálaíochta a chlúdach sna meáin, agus fóta-iriseoireachta.
Billy Conn. Dornálaí Gael-Mheiriceánach, a bhí ina churadh trom-mheáchan éadrom i 1939-1941, ab ea Billy Conn (8 Deireadh Fómhair , 1917 – 29 Bealtaine, 1993) nó William David Conn. Tá aithne uirthi mar The Pittsburgh Kid chomh maith. 
Throid sé i gcoinne Joe Louis, i 1941 agus arís 1946.
Jack Dempsey. Dornálaí Gael-Mheiriceánach, a bhí ina churadh domhanda trom-mheáchain sna blianta 1919-1926, ab ea Jack Dempsey (24 Meitheamh 1895 – 31 Bealtaine 1983). Bhí aithne air mar an "Manassa Mauler".
Chris Finnegan. Dornálaí Sasanach de shliocht Éireannach é Chris Finnegan, a rugadh ar an 5 Meitheamh 1944 i mBuckinghamshire. Bhuaigh Finnegan bonn óir meánmheáchain ag na Cluichí Oilimpeacha i gCathair Mheicsiceo sa bhliain 1968. Fuair sé bás ar 2 Márta 2009.
Mickey Walker. Dornálaí Gael-Mheiriceánach, a bhí ina [[churadh domhanda [[Liosta curaidh dornálaíochta marcmheáchan|marcmheáchain]] agus [[Liosta curaidh dornálaíochta meánmheáchan|meánmheáchain]], ab ea Mickey Walker ([[13 Iúil]] [[1903]] (1901 de réir cuid foinsí) – [[28 Aibreán]] [[1981]]). Bhí aithne air mar "Toy Bulldog". In [[Elizabeth, New Jersey|Elizabeth]], [[New Jersey]], a rugadh Walker, agus in Freehold, sa stát céanna, a fuair sé bás. Rinne sé dornálaíocht ar bhunús gairmiúil ó 1919 go 1935. I ndiaidh éirí as cró na dornálaíochta dó, d'fhoscail sé bialann agus chuaigh sé leis an b[[péintéireacht]] freisin. D'éirigh leis sa dá iarracht. Sa bhliain 1990, bhí sé ar an gcéad ghrúpa dá glacadh isteach insan International Boxing Hall of Fame.
[[Catagóir:Dornálaithe Meiriceánacha]]
[[Catagóir:Daoine a rugadh i 1903]]
[[Catagóir:Básanna i 1981]]
[[Catagóir:Meiriceánaigh de bhunadh na hÉireann]]
Llanisien. Tá ceantar Llanisien suite i dtuaisceart Caerdydd ("Cardiff") na Breataine Bige. Is é an naomh pátrúin a bhaineann leis an áit ná Isan. Tá oifigí S4C lonnaithe ann, chomh maith le hoifigí Eisteddfod Náisiúnta na Breataine Bige (féile a bhfuil an tOireachtas bliantúil a bhíonn ar siúl in Éirinn cosúil léi). Tá mór-ionad de chuid na Roinne Cánach ann freisin.
Naomh Dáibhí. Is é Naomh Dáibhí (tuairim is 500 – c. 589) éarlamh na Breataine Bige (nó "Naomh Dáithí", Saint David i mBéarla agus sa Bhreatnais). Ceiliúrtar Lá Fhéile Dáibhí (Dydd Gŵyl Dewi) ar an 1 Márta, an lá a cailleadh é, b'fhéidir.
Saol.
Níl mórán eolais againn faoi. Is cinnte go raibh cónaí air sa Bhreatain Bheag agus go raibh sé ina Bhreatnach ar a laghad don cheathrú cuid. Dar leis an traidisiún rugadh é i Henfynyw in aice le hAberaeron, ach tá tagairtí do thraidisiún eile ina ndeirtear gur rugadh é in aice le hArdeaglais Dháibhí Naofa an lae inniu. 
Tá iarsmaí scríne ina onóir in Ardeaglais Naomh Dáibhí in Abergwaun in iardheisceart na tíre. Deirtear gur bhunaigh sé an Ardeaglais sin. Tógadh an scrín i 1275, ach scriosadh í san Athrú Creidimh. Ní dhealraíonn sé go bhfuil cnámha Naomh Dáibhí ar an suíomh. 
Tuismitheoirí.
Is naomh í a mháthair freisin agus b'é Sandde, a bhí ina Rí ar Shír Cardigan, a athair. 
Ba í Naomh Non máthair Naomh Dáibhí. Tá iarsmaí ann de shéipéal beag atá tiomnaithe di. Tá tobar le feiceáil cóngarach go maith don séipéal. Deirtear go raibh spéirling nó babhta drochaimsire ann nuair a tháinig Naomh Dáibhí ar an saol, agus gur oscail an tobar seo idir cosa Naomh Non. Creidtear go bhfuil leigheas le fáil ó uisce an tobair sin.
Oileán Phrionsa Éadbhard. Is cúige de chuid Cheanada í Oileán Phrionsa Éadbhard "(Béarla:Prince Edward Island, Fraincis:Île-du-Prince-Édouard, Gaeilge na hAlban: Eilean Eòin)". Is í an chúige is lú i gCeanada, ó thaobh achair agus daonra (gan críocha Cheanada a chur san áireamh). Tá sí suite i Murascaill Naomh Labhrás.
Tá 140,895 ina gcónaí sa chúige de réir meastacháin Iúil 2009 agus tá beagnach ceathrú dóibh siúd ina gcónaí i Charlottetown, príomchchathair na cúige.
Geilleagar.
Ba C$5.547 bn. an olltáirgeacht intíre (OTI) a bhí ag Oileán Phrionsa Éadbhard sa bhliain 2012.
La Réunion. Oileán san Aigéan Indiach is ea Île de la Réunion nó La Réunion (fuaimniú i bhFraincis /ˈla ʁeynjɔ̃/, i dTamailis: இறியூனியன்). Bhí "Île Bourbon" mar ainm aige cheana. Tá sé suite siar ó Mhadagascar agus thart faoi 200 ciliméadar (120 míle) soir ó dheas ó Oileán Mhuirís. Is é Saint-Denis an príomhbhaile. Bhí 808,250 duine ina gcónaí ar an oileán ag tús 2011.
Ó thaobh rialtais de, is réigiún thar lear de chuid na Fraince é Réunion. Tá an Fhrainc roinnte i sé réigiúin is fiche agus tá ceithre réigiún díobh sin suite thar lear. Is iad Guadalúip, an Ghuáin Fhrancach, Martinique agus Mayotte na réigiúin thar lear eile. Tá an stádas céanna ag na réigiúin thar lear agus atá ag na réigiúin sin atá suite sa Fhrainc i mór-roinn na hEorpa. Dá bhrí sin is cuid den Aontas Eorpach é agus is é an Euro atá mar airgead ann.
Friedrich Schiller. File, drámadóir, aistritheoir, fealsamh is staraí ba ea Johann Christoph Friedrich von Schiller ([joːhan kristɔf friːdʁɪç fɔn ʃɪlɐ], 10 Samhain 1759 - 9 Bealtaine 1805). Rugadh é in "Marbach am Necker" (Württemberg, an Ghearmáin) agus fuair sé bás in "Weimar" (Sachsen-Weimar-Eisenach). 
Bhí sé ar na drámadóirí Gearmánacha is mó agus is tábhachtaí.
Saol.
An Chéad Óige.
Bhí Friedrich Schiller ar an dara páiste ba shine dár rugadh do Johann Georg Schiller a bhí ina oifigeach airn, ina lia arim agus ina phríomhghairdíneoir cúirte i Marbach am Neckar agus dá bhean chéile Elisabetha Dorothea Schiller "née" Kodweiss. Tábhairneoir agus báicéir ab ea athair Elisabetha. Bhí Friedrich an-mhór lena dheirfiúr Christophine agus í dhá bhliain ní ba shine ná eisean; níor tháinig an chéad bhean den cheathrar deirfiúracha eile chun saoil ach sé bliana i ndiaidh Friedrich, agus fuair beirt acu siúd bás ina bpáistí dóibh. Nuair a fuair an t-athair post earcaitheora san arm, agus é ag freastal ar an obair nua seo i Schwäbisch Gmünd, bhog an teaghlach go dtí Lorch sa bhliain 1764. Nuair a saolaíodh dara deirfiúr Friedrich, Luise, níor mhair an teaghlach i bhfad i Schwåbisch Gmünd: shocraigh siad síos i Ludwigsburg. Sa bhliain chéanna thosaigh Friedrich ag staidéar Laidine sa scoil áitiúil. Ní raibh sé ach trí bliana déag d'aois nuair a bhreac sé síos an chéad dá iarracht drámaíochta a rinne sé: "Absalon" agus "Die Christen" ("Na Críostaithe"). Níl teacht ar aon cheann den dá théacs seo a thuilleadh.
D'ordaigh diúc Württemberg do Schiller óg dul ag staidéar sa scoil úd "Karlsschule" nó Scoil Chathail: bhí an scoil seo ag ullmhú fir óga chun dul sna hoifigigh airm. Níor thaitin athrú seo na scoile le tuismitheoirí Friedrich. Ar dtús dhírigh Schiller ar an dlí mar ábhar staidéir. Cuid den scolaíocht ab ea an druileáil mhíleata, rud nach raibh Schiller sásta leis: bhíodh seisean agus na daltaí eile ag léamh scríbhinní coiscthe faoi choim na hoíche.
Ar an 18ú lá de Mhí na Samhna 1775 bhog an tAcadamh Míleata ó chaisleán Solitude go lárchathair Stuttgart. D'éirigh Schiller as an dlí mar ábhar staidéir agus thosaigh sé ag foghlaim míochaine. Faoin am seo chuaigh filí an "Sturm und Drang" agus dánta Klopstock go mór i bhfeidhm air. Sa bhliain chéanna chríochnaigh sé an dráma úd "Der Student von Nassau" ("An Mac Léinn ó Nassau"), ach má chríochnaigh, chuaigh ceal sa lámhscríbhinn idir an dá linn, ionas nach féidir le lucht an taighde inniu a dhath a rá i dtaobh an dráma seo. An chéad dán leis a chuaigh i gcló riamh, ba é "Der Abend" ("An Tráthnóna") é, a foilsíodh sa bhliain 1776. Rinne Schiller staidéar ar shaothar Phlutarchos, Shakespeare, Voltaire, Rousseau agus Goethe, agus sa bhliain chéanna thosaigh sé ag scríobh dráma faoi cheist na saoirse, "Die Räuber" ("Na Robálaithe").
Hammersmith. Is baile é Hammersmith atá suite sa bhuirg London Borough of Hammersmith and Fulham, Londain thiar. Tá an Irish Cultural Centre ann.
Camden Town. Ceantar i dtuaisceart Londan is ea Camden Town. Tá an London Irish Centre ann. Tá cáil ar an gceantar de bharr margadh Camden, atá déanta suas de chúig margaí beaga. Is í "Camden High Street" an príomhshráid agus tá dhá stáisiún de chuid London Underground suite sa cheantar - Stáisiún Camden Town agus Stáisiún Mornington Crescent. I ndaonáireamh na bliana 2011 fuarthas 24,538 duine ina gcónaí ann.
Gael-Airgintínigh. Is gnách Gael-Airgintínigh a thabhairt ar na hÉireannaigh a chuaigh ar imirce go dtí an Airgintín, chomh maith lena sliocht agus le sliocht a sleachta.
Gael-Astrálaigh. Pobal Éireannach agus a sliocht san Astráil iad na Gael-Astrálaigh (Béarla: "Irish-Australian"). Tháinig go leor go dtí an Astráil san ochtú haois déag mar lonnaitheoirí nó mar dhaoine a ciontaíodh agus a aistríodh ann, agus chuir siad le forbairt na hAstráile i réimsí éagsúla go leor. Go deireadh na 19ú haoise is Éireannaigh a bhí in thart ar an tríú cuid de dhaonra na hAstráile.
I ndaonáireamh 2006 mhaígh 50,256 cónaitheoirí de chuid na hAstráile gur rugadh iad i bPoblacht na hÉireann agus mhaígh 21,292 duine eile gur rugadh i dTuaisceart Éireann iad. Na cathracha ba mhó daonra a rugadh in Éirinn ná Sydney (12,730), Melbourne (8950) agus Perth (7060). I ndaonáireamh 2011 mhaígh 2,087,800 Astrálach (10.4% den daonra iomlán) gur de bhunadh na hÉireann iad ar shlí éigin.
Guido Westerwelle. Ba pholaiteoir Gearmánach é Guido Westerwelle (27 Nollaig 1961 – 18 Márta 2016). Bhí sé ina leas-sheansailéir agus ina aire gnóthaí eachtracha na Gearmáine ó 28 Deireadh Fómhair 2009 go dtí 17 Nollaig 2013.
Cúlra agus Oideachas.
Ba dhlíodóirí iad a bheirt tuismitheoirí. Bhain sé céim sa dlí amach ó Ollscoil Bonn sa bhliain 1987. Cáilíodh é mar abhcóide sa bhliain 1991. Bhain sé dochtúireacht sa dlí amach ó Ollscoil Hagen sa bhliain 1994. Ón bhliain 1991 ar aghaidh, d'oibrigh sé mar abhcóide.
Polataíocht.
Bhí sé ina uachtarán ar na "Liobaireálaigh Óga", an eagraíocht óige FDP, Páirtí Liobaireálach Daonlathach, ó 1983 go 1988 agus ansin glacadh mar bhall den FDP buan é. Bhí sé ina rúnaí ginearálta ar an FDP ó 1994 go 2001. Toghadh é chun an Bundestag sa bhliain 1996 agus ceapadh é mar cheannaire an FDP, i gcomharbacht ar Wolfgang Gerhardt, sa bhliain 2001. 
Bhí toradh iontach maith ag an FDP san Olltoghchán i 2009 agus dá bharr sin, rinneadh comhrialtas idir an CDU, an CSU agus an FDP le Angela Merkel mar sheansailéir agus Guido Westerwelle mar leas-sheansailéir.
D'éirí sé as mar cheannaire an FDP ar 13 Bealtaine 2011 tar éis míshástacht leis agus conspóid faoina cheannaireacht i measc baill a pháirtí.
Saol.
Chuir sé an pobal i gcoitinne ar an eolas go raibh sé aerach ag cóisir le ceiliúradh an caogú lá breithe ag Angela Merkel sa bhliain 2004. Bhí céile aige, Michael Mronz, le fada an lá. 
Chuir sé daoine ar an eolas sa bhliain 2014 go raibh leoicéime air.
Is Cuimhin Liom an Sneachta. Dán is ea Is Cuimhin Liom an Sneachta le Seán Mac Fheorais.
Cur síos.
Scríobh Seán MacFheorais an dán seo. Insíonn sé dúinn faoin sneachta mór a tharla fadó; agus an chaoi a bhfuair a mhac bás den fhuacht. Léiríonn an dán seo cumhacht na haimsire agus an éifeacht atá ag an dúlra ar shaol an duine.